**Ministru kabineta noteikumu projekta „Grozījumi Ministru kabineta 2005.gada 8.novembra noteikumos Nr.842 „Noteikumi par vispārējā valdības parāda klasifikāciju”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2005.gada 8.novembra noteikumos Nr.842 „Noteikumi par vispārējā valdības parāda klasifikāciju”” (turpmāk – noteikumu projekts) ir izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2005.gada 8.novembra noteikumu Nr.842 „Noteikumi par vispārējās valdības parāda klasifikāciju” (turpmāk – noteikumi Nr.842) 1.punktā ir noteikts: „noteikumi nosaka vispārējā valdības parāda klasifikāciju, kuru piemēro valsts budžeta, pašvaldību budžetu, kā arī valsts un pašvaldību budžeta iestāžu budžeta uzskaitei un pārskatu sagatavošanai”. Ievērojot, ka parāda klasifikācija attiecas arī uz no valsts budžeta daļēji finansētām atvasinātām publiskām personām un budžeta nefinansētām iestādēm (Likuma par budžetu un finanšu vadību 43.panta trešā daļa) iepriekšminētais uzskaitījums nav pilnīgs. Līdz ar to noteikumu projekts paredz precizēt noteikumu Nr.842 1.punktu.Pamatojoties uz Grozījumiem Imigrācijas likumā (pieņemti 08.05.2014.) 23.panta pirmās daļas 31.punktu, kas ārzemniekam dod iespēju pretendēt uz termiņuzturēšanās atļaujas Latvijas Republikā saņemšanu, ja viņš normatīvajos aktos noteiktajā kārtībā iegādājas īpašam mērķim noteiktus bezprocentu valsts vērtspapīrus, ir nepieciešams papildināt noteikumus Nr.842 ar šādiem jauniem kodiem: P30 22 30 „Bezprocentu likmes vidēja termiņa parāda vērtspapīri” un P30 22 32 „Bezprocentu likmes vidēja termiņa parāda vērtspapīri *euro*”.Finansēšanas klasifikācija stājas spēkā 2015.gada 1.janvārī, lai noteikumu projektā paredzētās izmaiņas būtu spēkā ar budžeta gada sākumu. Vienlaikus norādām, ka noteikumu projektā minētais grozījums Imigrācijas likumā par 23.panta pirmās daļas papildināšanu ar 31.punktu stājas spēkā 2015.gada 1.janvārī. |
| 3. | Projekta izstrādē iesaistītās institūcijas |  Finanšu ministrija un Valsts kase. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekts attiecas uz valsts budžeta un pašvaldību budžeta iestādēm, no valsts budžeta daļēji finansētām atvasinātām publiskām personām un budžeta nefinansētām iestādēm. |
| 2. | Projekta izpildes ietekme uz pārvaldes funkcijām | Projekts šo jomu neskar.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav |

*Anotācijas II - VI sadaļa – projekts šīs jomas neskar.*

Finanšu ministrs A.Vilks

20.10.2014. 9:17

367

I.Čable

67095455, ivita.cable@fm.gov.lv